Haaveita
Minä kevättä toivoin ja haaveksin
 Ja päivinkin näin minä unta;
 Minä hehkua, intoa aaveksin –
 Se olikin jäätä ja lunta.

 Ja haaveeni hellimmät, hienoimmat
 Ne pakkanen pani ja halla;
 Jo taimet toiveini vienoimmat
 On hyyssä hankien alla.

 Minä kevättä toivoin ja lämpöä vuotin,
 Minä haaveisiin turhiin, hulluihin luotin
 Ja pakkasta sain minä, lunta ja jäätä –
 Jo jäätävi pakkanen syöntä ja päätä.

28-1 1900.